“ไทย” พบผู้ติดเชื้อ “โควิด” เพิ่ม 54 ราย เสียชีวิตอีก 2 รวมป่วยสะสม 2,423 คน
"ไทย" พบผู้ติดเชื้อ "โควิด" เพิ่ม 54 ราย กทม.เยอะสุด 21 ราย เสียชีวิตอีก 2 รวมป่วยสะสม 2,423 คน
"ไทย" พบผู้ติดเชื้อ "โควิด" เพิ่ม 54 ราย กทม.เยอะสุด 21 ราย เสียชีวิตอีก 2 รวมป่วยสะสม 2,423 คน
9 เม.ย. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์ประจำวันที่ 9 เม.ย.63 ระบุพบผู้ติดเชื้อรายใหม่เพิ่ม 54 ราย รวมผู้ป่วยยืนยันติดเชื้อสะสม 2,423 ราย รักษาหาย 940 ราย เสียชีวิตเพิ่ม 2 ราย รวมเสียชีวิต 32 ราย
สำหรับผู้เสียชีวิตรายแรก เป็นชายสัญชาติฝรั่งเศสวัย 74 ปี เริ่มป่วยตั้งแต่วันที่ 21 มี.ค.มีอาการไข้ ไอ หอบเหนื่อย เข้ารักษาตัวที่ รพ.ในจังหวัดชลบุรี จากนั้นมีอาการปอดอักเสบตรวจพบว่าติดเชื้อไวรัสโควิด-19 ต่อมาวันที่ 7 เม.ย.มีอาการหอบเหนื่อยและต้องใส่ท่อจนกระทั่วเสียชีวิตในวันเดียวกัน
ส่วนรายที่ 2 เป็นชายไทยวัย 82 ปี เริ่มป่วยเมื่อวันที่ 25 มี.ค.ด้วยอาการไข้ 38.5 องศาฯ ไอ หอบเหนื่อย เข้ารักษาตัวที่ รพ.ในจังหวัดสมุทรปราการ จากนั้นในวันที่ 30 มี.ค.มีอาการเหนื่อยมากขึ้นต้องใส่ท่อช่วยหายใจ จากนั้นก็ไม่รู้สึกตัวจนกระทั่งเสียชีวิตในวันที่ 8 เม.ย.
ขณะที่ผู้ป่วยรายใหม่ 54 ราย อยู่ในพื้นที่กรุงเทพฯ 21 ราย ปัตตานี 11 ราย ชลบุรี ปทุมธานี ภูเก็ต จังหวัดละ 3 ราย ยะลา 2 ราย เชียงใหม่ ชัยภูมิ ตรัง นครสวรรค์ นนทบุรี นราธิวาส พัทลุง พิษณุโลก ลำปาง สมุทรปราการ จังหวัดละ 1 ราย
นอกจากนี้ นพ.ทวีศิลป์ ยังกล่าวถึงสถานการณ์เคอร์ฟิว หลังจากที่พล.อ.ประยุทธ์ จันทร์โอชา นายกรัฐมนตรี เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19) ผ่านระบบวิดีโอคอนเฟอเรนซ์ เมื่อช่วงเช้าที่ผ่านมา โดยยืนยันว่า ยังไม่มีแผนขยายเวลาเคอร์ฟิว ยังคงไว้ที่เวลา 4 ทุ่มถึงตี 4 เช่นเดิม แต่ทั้งนี้ อาจมีผ่อนผันสำหรับบางอาชีพเพิ่มเติม